עומר שפירא (ספורטאית)

עומר שפירא (נולדה ב-9 בספטמבר 1994) היא רוכבת אופני כביש ישראלית. היא רוכבת בקבוצת הקונטיננטל הבריטית Doltcini O'Shea. היא מחזיקה בתואר אלופת ישראל במרוץ הכביש לשנים 2017, 2018, 2019, 2020, 2021 ו-2022. היא הרוכבת היחידה שניצחה באליפות ישראל שש שנים רצופות. כמו כן, היא מחזיקה בתואר אלופת ישראל במרוץ נגד השעון בשנים 2020 ו-2022. שפירא ייצגה את ישראל באולימפיאדת טוקיו (2020). גדלה במושב עין הבשור שבדרום, והחלה לרכוב במסגרת מועדון אופני ההרים בקיבוץ בארי שבנגב. בגיל 18 עברה להתאמן במועדון CCC באזור השרון, בהדרכתו של גל צחור. עד 2017 שפירא התחרתה תחת מועדונים ותחת הנבחרת הלאומית, אך ב-2017 קיבלה חוזה מקצועני ראשון בקבוצת ג'וספרדי-ביאנקי (אנ') האיטלקית. תחת מדיה של הקבוצה היא זכתה באליפות ישראל באופני כביש, הגיעה במקום ה-8 בג'ירו דל טרנטינו אלטו אדיג'ה (אנ') והשתתפה באליפות אירופה באופני כביש לנשים ביחד עם אביטל גז, רותם גפינוביץ ושני בלוך, אך לא סיימה את המירוץ. בג'ירו ד'איטליה לנשים, סיימה במקום ה-35. באליפות העולם בנגד שעון הגיעה במקום ה-27 ובאליפות העולם בכביש סיימה במקום ה-49. בתום העונה, הקבוצה האיטלקית בה רכבה שפירא נסגרה והיא הצטרפה לקבוצת סיילאנס פרו סייקלינג (אנ'). היא סיימה שביעית במירוץ גרציה-אורלובה (אנ'), שמרה על תארה כאלופת ישראל וסיימה כסגנית של רותם גפינוביץ באליפות ישראל בנגד שעון. אבל ההישג הלאומי הנחשב שלה באותה שנה היה המקום ה-19 במירוץ הלה קורס בי טור דה פראנס (אנ'), שהוא בעצם הגרסה החד יומית של הטור דה פראנס (מכיוון שלא מתקיים מרוץ טור דה פראנס בקטעים לנשים בשנים האחרונות). באליפויות אירופה, במקצה נגד השעון הגיעה במקום ה-23 ובכביש הגיעה במקום ה-44. שפירא סיימה רביעית בקטע השביעי של טור סיקליסט פמינין אינטרנסיונל דה ל'ארדש (אנ'), וסיימה במקום ה-19 הכללי. באליפות העולם, הגיעה במקום ה-49 במקצה הכביש ובמקום ה-27 במקצה נגד השעון. ב-2019 הצטרפה ביחד עם רותם גפינוביץ לקבוצת קניון-SRAM (אנ'), וניצחה שוב את אליפות ישראל באופני כביש. בטור קליפורניה לנשים (אנ'), סיימה במקום החמישי את הקטע השני וסיימה במקום השמיני בדרוג הכללי. באוגוסט באותה שנה, היא השתתפה בטור של קולורדו. בקטע השני, שהסתיים במעבר הרים, היא סיימה במקום השלישי. בסיום המרוץ היא דורגה במקום השלישי בדרוג הכללי; הישג שיא לספורטאית ישראלית. בספטמבר 2019 סיימה במקום ה-13 במרוץ נגד השעון באליפות העולם באופני כביש שנערכה ביורקשייר, אנגליה; אף זה הישג שיא של רוכב כביש ישראלי באליפות העולם. ב-2021 שפירא ייצגה את ישראל באולימפיאדת טוקיו 2020. במרוץ הכביש הצטרפה שפירא לבריחה של שלוש רוכבות שהובילו במרוץ במשך רוב אורכו. בק"מ ה-5 לפני הסיום נעקפה על ידי דבוקת הרוכבות וסיימה במקום ה-24. בהמשך המשחקים האולימפיים, היא סיימה במקום ה-15 במרוץ נגד השעון. לאחר שלקחה הפסקה של שנה וחצי שבה ילדה את בתה, חזרה שפירא לרכוב בשורות קבוצת הקונטיננטל הבריטית Doltcini O'Shea, שבה היא רוכבת יחד עם הרוכבות הישראליות נופר מעוז ואדר שריקי. במרוץ הראשון בו השתתפה לאחר השיבה לספורט, Pro Costa De Almería, שנערך ב-28 בינואר 2024, היא סיימה במקום ה-23. נכון ל-2021 שפירא מתגוררת בעיר ז'ירונה שבספרד יחד עם בן זוגה, רוכב האופניים הישראלי גיא שגיב.. ביולי 2023 נולדה לזוג בת. ב-8 במאי 2024 הודיעה על פרישה מרכיבה תחרותית. מדיה וקבצים בנושא עומר שפירא בוויקישיתוף עומר שפירא, ברשת החברתית פייסבוק עומר שפירא, ברשת החברתית אינסטגרם עומר שפירא, באתר olympedia.org עומר שפירא, באתר Cycling Archives עומר שפירא, באתר הוועד האולימפי בישראל ריאיון עם עומר שפירא באתר בייקפאנל, 5 ביולי 2019 ריאיון עם עומר שפירא באתר הוועד האולימפי בישראל, 15 במרץ 2020 גיא דר, עומר שפירא חזרה להתחרות לראשונה אחרי הלידה, וחתמה בקבוצה חדשה, באתר "שוונג", 29 בינואר 2024 יובל רויטמן, מלכת הכביש, ב-"232" - עיתון תושבי המועצה האזורית אשכול, גיליון 154, 28 בספטמבר 2016, עמ' 23 יניב שור, עומר שפירא ממשיכה לטפס ומצטרפת לקבוצה חזקה יותר ב-2018, באתר בייקפאנל, 14 בדצמבר 2017 National Championships Israel WE - Road Race 2017 | Results, www.procyclingstats.com Giro del Trentino Alto Adige - Sudtirol 2017 | Results, www.procyclingstats.com https://www.procyclingstats.com/race/world-championship-itt-we/2018 https://www.procyclingstats.com/race/world-championship-we/2018 La Course by Le Tour de France 2018 | Results, www.procyclingstats.com https://www.procyclingstats.com/race/uec-road-european-championships-we-itt/2018 European Continental Championships WE - Road Race 2018 | Results, www.procyclingstats.com Tour Cycliste Féminin International de l'Ardèche 2018 | Results, www.procyclingstats.com פודיום סיום הטור של קולרדו, סרטון באתר יוטיוב רוכבי האופניים שלומי חיימי (הרים אולימפי) ועומר שפירא (כביש), ייצגו את ישראל במשחקים האולימפיים בטוקיו, באתר הוועד האולימפי בישראל, 31 במאי 2021 לאחר מירוץ מופלא: רוכבת האופניים עומר שפירא סיימה במקום ה-24, באתר וואלה, 25 ביולי 2021 ארן הרשלג, אליפות זוגית: גיא שגיב ועומר שפירא הם אלופי ישראל באופניים, באתר שוונג, 29 ביוני 2019 הודעת ברכה בפייסבוק של איגוד האופניים בישראל, 27 ביולי 2023 עומר שפירא פורשת ויוצאת נגד הקריטריון האולימפי שלא מתחשב בהריון ולידה, באתר "שוונג", 9 במאי 2024 עומר שפירא בראיון פרישה עם גיא דר, הפודקאסט של שוונג, 19 במאי 2024, ראיון באתר יוטיוב